Sajnáltatja magát a barátján keresztül az oltásellenes Djokovic, aki százmilliókra perelheti az ausztrálokat
Vasárnapi hazaküldése után egy belgrádi új társasház felsõ szintjét elfoglaló luxuslakásába húzódott vissza Novak Djokovic. Az oltásellenes világelsõ nem szerepel a nyilvánosság elõtt, nem nyilatkozik, a hozzá közel állók szerint egyelõre igyekszik feldolgozni a másfél hétig tartó melbourne-i hercehurcát. Egyik jó barátja, a 2015-ös US Open-gyõztes Flavia Pennetta szerint a teniszsztárt lelkileg nagyon megviselték a vele történtek.
„Úgy látom rajta, hogy emberként mélyen megérintette. Kimondhatatlan szenvedés lehetett neki, hogy pellengérre állították. Nole lélekben nagyon erõs, de egyben rendkívül érzékeny is" - mondta róla Pennetta a Ripost beszámolója szerint, aki a férje, a Djokovic egyik legjobb cimborájának számító Fabio Fognini, valamint olasz menedzsereik révén is közel áll a szerb világelsõhöz.

A visszavonult olasz teniszezõnõ hozzátette: Djokovic nyilván hibázott azzal, hogy oltatlanul beutazott Ausztráliába, de...

„A nagy bajnokok számára nincsenek határok, vagy nem ismerik fel õket. Éppen ez az erõsségük. A gyõzelem pedig egyfajta drog a számukra" - magyarázta Pennetta jó barátja lépéseinek hátterét.

Százmilliókra perelheti az ausztrálokat

Még nincs vége Djokovic és az ausztrák kormányzat csatájának? Sajtóhírek szerint a meghurcolt és hazatoloncolt oltatlan világelsõ teniszezõ kártérítésként 3,8 millió eurót (1,4 milliárd forint) követelne peres úton. Ezt az elmaradt pénznyereményével, az ügyvédi és egyéb költségeivel indokolhatja.

A szezon további tornáira utalva elmondta, szerinte Djokovic hû marad önmagához, ezután sem fogja beoltatni magát, de így „pokol lesz az élete."